તાજેતરમાં જ વરાયેલા ભુજ નગરપાલિકાના પ્રમુખ લતાબહેન સોલંકી સાથે આ અંગે વાત કરતાં તેમણે જણાવ્યું હતું કે, ‘અમે સત્તા પર આવતાની સાથે જ શહેરમાં સ્વચ્છતા રહે તે માટે વોર્ડરોને કડક સૂચના આપી છે. ભુજમાં સફાઈ કર્મચારીઓની સંખ્યા પૂરતી છે, પરંતુ કર્મચારીઓ કચરો વાળીને તે ત્યાં જ ઢગલો કરી દેતા હોવાથી ગંદકી હટતી ન હતી. આથી જ જ્યારે કચરો વળાય ત્યારે જ સાથે સાથે તે ઉપડાઈ જાય તે માટે પણ સૂચના આપી છે. ડોર ટુ ડોર કચરાનું એકત્રીકરણ પણ ચાલુ જ છે. આથી નજીકના સમયમાં જ ભુજની ગંદકી દૂર થઈ જશે. આગામી વર્ષમાં સ્વચ્છતા સર્વેક્ષણમાં ભુજ અગ્રક્રમે રહે તેવા તમામ પ્રયત્ન અમે કરીશું.’